Nywila au nenosiri ni neno au mfululizo wa maandishi ya siri ambayo hutumiwa kuthibitisha utambulisho au kumwezesha mtu kupata rasilimali fulani. Nywila lazima iwe siri kwa wale wasioruhusiwa kuingia. Matumizi ya nywila yanajulikana toka zamani. Mababu waliwadai waliotaka kuingia au kukaribia eneo lao kutoa nywila au msemo fulani. Mababu walimruhusu tu mtu au kikundi fulani kupita kama walijua nywila hiyo. Katika nyakati za sasa, majina ya utumiaji na nywila hutumiwa kwa kawaida na watu wakati wa udhibiti wa kuingia katika taratibu za kompyuta zilizolindwa, simu ya mkononi, Televisheni za malipo, mashine za ATM , nk. Mtumiaji wa kompyutaanaweza kuhitaji nywila kwa sababu nyingi: kuingia katika akaunti za kompyuta, kufungua barua pepe kutoka kwa mtandao, kufikia programu, hifadhidata, mitandao, tovuti, na hata asubuhi kusoma gazeti kwenye mtandao. Si lazima nywila kuwa maneno halisi; hakika nywila ambazo si maneno haswa huwa ngumu zaidi kubahatisha, jambo ambalo ni zuri. Baadhi ya nywila huundwa kutoka maneno mengi na hivyo basi ukwa usahihi zaidi huitwa Nywilanahau. Jina nywilafumbo wakati mwingine hutumika wakati ujumbe wa siri ni Nambari tu, kama vile nambari binafsi ya utambulisho (PIN) kawaida hutumiwa kwa ATM.